जहां एक ओर शहर में बिजली की अघोषित कटौती के कारण आमजन को परेशानियों का सामना करना पड़ रहा है। वहीं दूसरी ओर ग्रामीण क्षेत्रों में स्थिति दयनीय बनी हुई है। बिजली कर्मचारियों की कमी के साथ साथ अघोषित बिजली की कटौती के कारण ग्रामीणों का बुरा हाल हो गया है। बिजली की आवाजाही रहने के कारण ग्रामीण क्षेत्रों में लोगों को गर्मी से राहत नहीं मिल पा रही है। जिसके चलते ग्रामीणों ने डिस्कॉम के अधिकारियों के प्रति दिनों दिन रोष गहराता जा रहा है।